**Preţ exorbitant**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-o veştedă speranţă

Ce vine din neant

Şi-a mea nesiguranţă,

Un preţ exorbitant.

Pentru un vis ce trece

Prin viaţa pe pământ

Să vină, să vindece

Un suflet, un cuvânt.

Trăit azi cu suspine

Şi mâine cu iubire

În viaţa ta, străine,

Eternă amăgire.

Să-l preţuieşti acum

Să nu te vinzi vreodat’

Căci visul nu-i oricum

Ceva de lepădat.

E ultima speranţă

E ultima redută

Un preţ de toleranţă,

În nici un caz vândută.